  ÎNTÎLNIRE CU EINSTEIN   — “Appuntamento con Einstein”—    de Dino Buzzati       Traducerea: Doru Iordan Într-o tîrzie după-amiază a lunii octombrie, Albert Einstein se plimba singuratic, pe aleile universităţii Princeton, cînd se întîmplă un lucru extraordinar: gîndirea-i o luă branbura, ca un cîine scăpat din lesă, şi întrezări ceea ce toată viaţa lui încercase zadarnic să conceapă Cît ai clipi, Einstein văzu acest univers denumit curb, şi-l văzu atît din faţă cît şi din spate, cum puteţi să faceţi şi dumneavoastră cu o carte Se pretinde în general că mintea noastră nu va reuşi niciodată să conceapă curbura spaţiului, lungimea, lărgimea, profunzimea lui, fără a uita acea a patra dimensiune a cărei existenţă este demonstrată, dar care rămîne interzisă spiritului uman: ca un zid claustrat, unde omul - îndemnat de mintea sa niciodată satisfăcută - se caţără, se caţără fără a găsi ieşirea Nici Pitagora, nici Platon, nici Dante, dacă ar mai trăi pe lumea aceasta, n-ar reuşi să treacă, adevărul fiind totdeauna mai presus decît noi Dimpotrivă, alţii afirmă că o asemenea eventualitate ar fi posibilă, după ani şi ani de studiu şi un efort gigantic al inteligenţei noastre Un oarecare savant singuratic - în timp ce în jurul lui lumea se frămînta cu frenezie, pe cînd trenurile şi înaltele furnale fumegau, pe cînd milioane de oameni piereau absurd în război şi în timp ce în amurgul grădinilor din oraşe îndrăgostiţii se sărutau, - aşadar un oarecare savant, printr-o eroică performanţă a inteligenţei sale - cel puţin aşa ne spune legenda - a izbutit să descopere (fără îndoială în cîteva fugitive momente, ca şi cum s-ar fi aplecat deasupra unui hău, de unde ar fi fost imediat tras înapoi), să vadă spaţiul curb Fenomenul s-a produs latent, nimeni n-a putut să-l felicite pe temerar Nici fanfare, nici interviuri, nici medalii sau decoraţii Era un triumf absolut personal şi dacă putea să afirme „am luat cunoştinţă de universul curb”, totuşi n-avea nici un document, nici o fotografie, nimic ce i-ar fi putut confirma viziunea Cînd, cu un suprem efort, gîndirea trece de cealaltă parte - în universul interzis oamenilor, ceea ce părea formulă inertă, vidă, născută şi amplificată spre în afară, acum devine însăşi viaţa noastră şi frămîntările tridimensionale dispar şi ne simţim - asta-i forţa umană - scufundaţi, suspendaţi în veşnicie! Profesorului Albert Einstein i se întîmplau toate acestea într-o superbă seară, cînd cerul părea de cristal şi ici şi colo sclipeau - rivalizînd cu steaua Păstorului - felinarele electrice Profesorul îşi simţea inima, - acest muşchi ciudat - bucurîndu-se de bunăvoinţa Domnului! Dar chiar atunci, ca şi cum ar fi fost pedepsit - acest misterios adevăr dispăru la fel de repede cum se ivise Şi Einsten observă că se afla într-un loc pe care nu-l mai văzuse niciodată Mergea pe o stradă largă fără case, fără vile sau barăci Nu era acolo decît o staţie de benzină, străjuită de un glob aprins Şi, foarte aproape, aşezat pe o bancă, un negru asteptînd clienţii Era îmbrăcat cu o salopetă, iar pe cap avea un beret roşu de basse-ball Einstein tocmai îl depăşise, cînd omul se ridică, merse după el şi-l strigă: Domnule! Se întoarse Era foarte înalt, cu o înfăţişare africană Surîsu-i alb strălucea în crepusculul albăstrui – Domnule, repetă negrul - arătîndu-i o ţigară - aveţi foc? – Nu fumez, răspunse Einstein contemplîndu-l Negrul reluă: – Nu-mi oferiţi ceva de băut? Era înalt, tînăr sălbatic Einstein răscoli zadarnic prin buzunare – Eu nu ştiu, n-am nimic la mine nu obişnuiesc îmi pare rău – Vă mulţumesc totuşi! Dar scuzaţi-mă – Ce mai doriţi? – Am nevoie de dumneavoastră Pentru aceasta sînt aici – Aveţi nevoie de mine? De ce? – Am nevoie de dumneavoastră pentru ceva secret - replică negrul Şi n-am să vă spun decît la ureche Dinţi-i străluceau în obscuritate; se aplecă la urechea lui Einstein: – Sînt diavolul Ibis - murmură - sînt Îngerul Morţii, trebuie să-ţi iau sufletul Einstein se dădu cu un pas înapoi – Mi se pare, mi se pare că ai abuzat de băutură - îi răspunse cu o voce severă – Sînt Îngerul Morţii, repetă celălalt Priveşte! Se apropie de o potecă şi rupse o creangă Tinerele frunze îşi schimbară culoarea, se chirciră şi deveniră scrum Einstein înclină capul – Drace, aşadar asta-i Dar, în adevăr aici, astăseară, pe drumul ăsta? – Aşa am primit ordin Einstein privi în jur, dar nu era ţipenie de om Se uită şi la cer: era limpede, cu toate constelaţiile la locul lor, şi steaua Păstorului clipea – Ascultă, spuse Einstein, acordă-mi o lună! Ai venit tocmai cînd eram pe punctul să termin o treabă importantă Nu-ţi cer decît o lună – Ce vrei să descoperi - replică celălalt - poţi să afli imediat: e deajuns să mă urmezi – Nu-i acelaşi lucru Ce se descoperă fără trudă nu are însemnătate Muncă mea e foarte importantă, mă consacru ei de treizeci de ani Totuşi nu-mi lipseşte decît puţin Negrul glumi – O lună ai spus? Dar după o lună să nu cauţi să te ascunzi Oriunde te voi găsi Einstein se pregătea să mai ceară ceva, dar negrul dispăruse Dacă aştepţi o persoană iubită, o lună pare fără sfîrşit, dar cînd trebuie să reîntîlneşti mesagerul morţii e mai scurtă ca un suspin! Luna trecu şi Einstein se îndreptă spre locul convenit Acolo găsi staţia de benzină şi banca pe care îl aştepta negrul îmbrăcat cu o veche manta militară – Iată-mă, îi spuse Einstein punîndu-i mîna pe umăr – Şi treaba? Ai terminat-o? – N-am terminat-o - răspunse trist savantul Mai lasă-mă încă o lună! O să-mi ajungă Ţi-o jur! De data asta, sînt sigur că voi reuşi Crede-mă: am lucrat zi şi noapte, dar n-am putut s-o termin la timp Îmi lipseşte atît de puţin Negrul, fără să se întoarcă, ridică din umeri – Ah, oamenii Toţi sînteţi la fel! Niciodată nu sînteţi mulţumiţi! Vă străduiţi să obţineţi o amînare Şi pe urmă cautaţi mereu un pretext – Am o treabă foarte grea Nimeni pînă acum – Ştiu, ştiu, aprobă îngerul Morţii Cauţi cheile universului, nu-i aşa? Tăcură Se lăsă o pîclă deasă, o noapte care prevestea iarna, una din nopţile cînd te simţi prost şi jinduieşti să rămîi acasă – Atunci? întrebă Einstein – Întinde-o Dar o lună trece repede Trecu întocmai ca o clipă Niciodată timpul nu devorase patru săptămîni cu atîta aviditate Şi în seara aceea, o seară de decembrie, vîntul geros rostogolea cu scrîşnet pe asfalt ultimele frunze ale copacilor, iar pletele albe ale savantului tremurau în aerul rece Lîngă staţia de benzină îl aştepta negrul cu chipul acoperit de o glugă, chircit ca şi cum ar fi dormit Einstein se apropie şi-i atinse timid umărul – Eu sînt - îi spuse Negrul stătea ghemuit în mantaua lui, clănţănind din dinţi – Tu? – Da, eu – Ai terminat? – Datorită Domnului, am terminat! – Ai cîştigat marele match? Ai găsit ce căutai? Ai descuiat universul? Einstein tuşi uşor – Da, răspunse surîzînd De-acum înainte, universul este oarecum în ordine – Atunci vii? Eşti pregătit sufleteşte pentru călătorie? – Fireşte, aşa a fost pactul nostru Brusc, negrul se ridică în picioare şi prinse să hohotească cu acel rîs sardonic, clasic la cei din rasa lui Pe urmă, împinse din răsputeri arătătorul întins în stomacul lui Einstein, care fu gata-gata să-şi piardă echilibrul – Pleacă, canalie bătrînă! Aleargă, dacă nu vrei să te pocnească o congestie pulmonară Crezi că mă interesezi? – Cum, mă laşi? Atunci, de ce tot circul ăsta? – Trebuia să-ţi termini lucrul Nimic altceva Am izbutit Dacă nu-ţi jucam o festă, cine ştie cît timp ţi-ar mai fi trebuit! – Lucrul meu? De ce interesa? Negrul rîse din toată inima – Pe mine, deloc Dar şefii, acolo jos, Marii diavoli Pretind că primele tale descoperiri le-au fost foarte utile Nu-i din vina ta, dar aşa a fost să fie Fie că-ţi place sau nu, scumpul meu profesor, infernul s-a bucurat mult Şi acum aşteaptă cu nerăbdare noutăţi de la tine – Palavre! se supără Einstein Ce poate fi mai nevinovat în lume? Formule mărunte, pure abstracţiuni, inofensive, dezinteresate – Ce naiv! şi Iblis îl împinse din nou cu arătătorul în stomac - naivule, pleacă! Aşadar m-au trimis degeaba? Crezi că s-au înşelat? Nu, ai lucrat bine Acolo jos, vor fi mulţumiţi de tine Vai, dacă ai şti! – Daca aş şti ce? Dar celălalt se pierdu în ceaţă Dispăruse şi staţia de benzină, şi banca de lemn Rămase numai noaptea, vîntul şi, în depărtare, zgomotul maşinilor de pe autostrada care ducea spre universitatea Princeton din New Jersey [Originally published in „Il crollo della Baliverna”, În românește povestirea a fost publicată în Jurnalul S F nr / ] 